 На основу Решења Градског већа града Чачка бр. 06-127/2026-III  од 26.08.2026.год. 06-138/2026-III од 22.09.2026.год. и 06-140/2026-III од 28.09.2026.год.
ЈП ГРАДАЦ ЧАЧАК расписује:  
                                                
О Г Л А С
ЗА  ОТУЂЕЊЕ ГРАЂЕВИНСКОГ  ЗЕМЉИШТА ИЗ ЈАВНЕ СВОЈИНЕ 
ПУТЕМ ЈАВНОГ НАДМЕТАЊА
	
1. Парцела у јавној својини града Чачка бр. 2512/4 КО Чачак, по врсти грађевинско земљиште, површине 688m2
 
	Катастарска парцела број 2512/4 КО Чачак, површине 688 m², обухваћена је Планом генералне регулације „Љубић-Коњевићи” у Чачку („Сл.лист града Чачка” бр. 13/2014, 29/2020 и 15/2022-исправка) и према наведеном планском акту налази се у Урбанистичкој зони 1, у саставу урбанистичке целине 1.3 (пословање).
У оквиру ове намене могу се градити пословни објекти – административни, намењени различитим облицима услуга, робно – дистрибутивни и сл. Производни објекти, различитог карактера који својим технолошким процесом не угрожавају животну средину и становање које је у непосредном контакту. Максимална дозвољена спратност објеката је По+П(Вп)+2, а максимални дозвољени индекс заузетости парцеле је 50%.
	Почетни износ цене је 2.805.627,70 динара. 
	Износ депозита је 50% од почетне цене.

2. Парцела у јавној својини града Чачка бр. 7175 КО Чачак, по врсти грађевинско земљиште, површине 2922m2
 
	Катастарска парцела број 7175 КО Чачак, површине 2922 м², обухваћена је Планом генералне регулације „Центар“ у Чачку („Сл.лист града Чачка“ број 15/2014 и 27/2018) и према важећем планском акту налази се у Урбанистичкој зони 14, у саставу урбанистичке целине 14.2 (становање високих густина 150–350 ст/ха) подцелина 14.2.6.
Врста, величина и намена објекта који се могу градити на предметном грађевинском земљишту по његовом отуђењу из јавне својине су вишепородични стамбени објекат (минимално 4 стамбене јединице), стамбено-пословни објекат (однос намена у стамбено – пословном објекту је минимално 60% становање и максимално 40% пословање), пословни објекат, гаража, други објекти на парцели пратећи или помоћни објекти у функцији објеката основне намене, објекти јавне намене, верски објекти и инфраструктурни објекти. Максимално дозвољена спратност објекта је По+Пр+6 а минимална По+Пр+3 са могућношћу изградње више подземних етажа, а максимално дозвољени индекс заузетости парцеле је 40% под објектима минимално 25% под зеленим површинама, минимално 35% под саобраћајницама, паркинг просторима, трговима, пешачким стазама, дечјим игралиштима, отвореним теренима.
	Почетни износ цене је 25.601.687,4 динара. 
	Износ депозита је 50% од почетне цене.

3. Парцела у јавној својини града Чачка бр. 638/7 КО Паковраће, по врсти грађевинско земљиште, површине 1728m2

Катастарска парцела број 638/7 КО Паковраће, површине 1728 м², обухваћена је Просторним планом града Чачка („Сл.лист града Чачка“ број 17/2010) и према наведеном планском акту налази се на грађевинском земљишту.
Врста, величина и намена објекта који се могу градити на предметном грађевинском земљишту по његовом отуђењу из јавне својине су стамбени објекти на селу (породични стамбени објекти), економски и помоћни објекти, објекти мале привреде (пословни, комерцијални, услужни) објекти јавних функција као и објекти инфраструктуре и комунални објекти. У оквиру становања дозвољена је изградња стамбених, стамбено-пословних и пословних објеката са делатностима компатибилних становању, а које не угрожавају животну средину. Стамбене објекте на селу градити у стилу амбијенталне архитектуре карактеристичне за ово подручје, настојећи да се сачувају традиционалне вредности.
Почетни износ цене је 863.568 динара. 
	Износ депозита је 50% од почетне цене.


РАЗГЛЕДАЊЕ ДОКУМЕНТАЦИЈЕ И ДАТУМИ

· Заинтересована лица могу извршити увид у документацију катастарских парцела које су предмет отуђења из јавне својине сваког радног дана између 13 и 15h у канцеларији бр. 12 у ЈП ГРАДАЦ ЧАЧАК или позивом на 032/303-200 . 
· Оглас за отуђење грађевинског земљишта из јавне својине града Чачка објављен је дана 09.10.2026.год., у дневном листу „Ало“ и на сајтовима Града Чачка и ЈП ГРАДАЦ ЧАЧАК, а рок за подношење пријава је 30 дана од дана објављивања овог огласа, закључно са 09.11.2026.год.
· Поступак јавног надметања спровешће се 24.11.2026.године у просторијама Градске управе (Сала Градског већа) у 9h за прву локацију, 9.30h за другу, 10h за трећу локацију.

ПРИЈАВА

· Пријаве на оглас се достављају на следећи начин:

- На полеђини затвореног коверта написати - ГРАД ЧАЧАК, Комисија за грађевинско земљиште, Улица жупана Страцимира број 2, 32000 Чачак;
-  На предњој страни затворене коверте нагласити - ''Пријава на оглас за отуђење грађевинског земљишта из јавне својине - НЕ ОТВАРАТИ“ и назначити податке о подносиоцу пријаве, адресу и контакт телефон и локацију на коју се пријава односи.

· Пријаве на оглас се достављају путем поште или директно на писарницу Градске управе града Чачка, шалтер 10. 

· Пријава  за учествовање у поступку јавног надметања мора да садржи податке о пословном имену правног лица/предузетнику/имену и презимену физичког лица, седишту/адреси, броју телефона подносиоца пријаве, податке о броју рачуна за евентуални поврат депозита, потпис и печат.

· Образац пријаве се може преузети на званичном сајту Града или ЈП ГРАДАЦ ЧАЧАК или је подносилац може сам сачинити, у ком случају уз пријаву мора да достави потписану изјаву да прихвата све услове из јавног огласа.

· Уз пријаву правног лица и предузетника се прилаже извод из регистра привредних субјеката или другог надлежног органа, потврда о пореском идентификационом броју, оба документа у оригиналу или овереној фотокопији и доказ о уплати депозита, односно депозитна банкарска гаранција. Такође, потребно је приложити и очитану личну карту односно фотокопију личне карте (уколико нема чип) законских заступника правног лица, односно овлашћеног лица. 

· Уз пријаву физичког лица прилаже се очитана лична карта односно фотокопирана лична карта (уколико нема чип) и доказ о уплати депозита, односно депозитна банкарска гаранција.

· Подносиоца пријаве може да заступа пуномоћник, пуномоћје за заступање мора бити специјално и оверено од јавног бележника и може бити приложено уз пријаву, али и на самом јавном надметању. 

· Пријава је непотпуна ако не садржи све што је прописано, ако нису приложене све наведене исправе, односно ако не садржи све податке предвиђене јавним огласом.

· Учесници који поднесу неблаговремену и непотпуну пријаву, неће моћи да учествују у поступку јавног надметања, односно пријава ће бити одбачена.
 
· ДЕПОЗИТ, ЛИЦИТАЦИОНИ КОРАК И ПРВЕНСВО У НАДМЕТАЊУ

· За учешће у јавном надметању обавезна је уплата депозита у износу од 50% од почетног износа цене или полагање неопозиве лицитационе (депозитне) банкарске гаранције, без ''приговора'', наплативе ''на први позив'' са роком важности од 180 дана од дана давања пријаве.
· Депозит се уплаћује на депозитни рачун ЈП ГРАДАЦ ЧАЧАК број: 200-2254621301022-50.
· [bookmark: _GoBack]Учеснику коме се отуђи земљиште из јавне својине  депозит се урачунава у износ цене за отуђење земљишта, а учесницима који нису успели депозит се враћа у року од 5 дана од дана одржавања седнице Комисије, без камате.
· Учесник који понуди највиши износ купопродајне цене потписује изјаву о висини понуђене цене након чега, услед одустајања, губи право на враћање депозита, а евентуално дата депозитна банкарска гаранција ће се наплатити.
· Поступак јавног надметања спровешће се и у случају да пристигне најмање једна благовремена и потпуна пријава на основу које се подносилац региструје и проглашава купцем, с тим да уколико не прихвати купопродајну цену, губи право на враћање депозита, а евентуално дата депозитна банкарска гаранција ће се наплатити.	
· Лицитациони корак је минимално 100.000 динара.
· Приликом самог надметања првенство у односу на више пријављених имају подносиоци по редоследу поднесених пријава.

· ОБАВЕЗЕ КУПЦА

· Понудилац који понуди највишу цену дужан је да :

· приступи закључењу уговора са ЈП „ГРАДАЦ“ ЧАЧАК у року од 15 дана од дана достављања – пријема  решења о отуђењу; 
· исплати понуђену цену у року од 15 дана од дана закључења уговора;

· НАПОМЕНА:

· Јавном надметању могу присуствовати сва заинтересована лица, а активно учествовати, односно надметати се само подносиоци пријаве односно лица овлашћена на начин прописан у сегменту –Пријава.
· Уколико јавно надметање не успе (не пристигне ни једна благовремена и потупуна пријава, одустане проглашени купац и сл.), поступак оглашавања се може поновити на начин прописан важећом Одлуком о грађевинском земљишту (нема другопласираних, трћепласираних итд.)
· Пожељно је да пре подношења пријаве учесник у јавном надметању, провери код ималаца јавних овлашћења могућности прикључења планираног објекта на инфраструктурну мрежу.
· Избор најповољнијег понудиоца извршиће се јавним надметањем понудилаца  који су уз пријаву поднели одговарајућу документацију наведену овим огласом и уплатили наведени износ депозита, а грађевинско земљиште се отуђује понудиоцу који пред Комисијом за грађевинско земљиште понуди највећи износ цене, на основу чега Градско веће доноси решење о отуђењу грађевинског земљишта најповољнијем понудиоцу, односно лицу које је понудило највећи износ, са којим ЈП ГРАДАЦ ЧАЧАК закључује уговор о отуђењу грађевинског земљишта из јавне својине града Чачка, након чега се у прописаним роковима исплаћује остатак цене, на одговарајући рачун Града Чачка.  
· Поред цене за отуђење земљишта, инвеститор плаћа и допринос за уређивање грађевинског земљишта по добијању грађевинске дозволе, сагласно Одлуци о утврђивању доприноса за уређивање грађевинског земљишта.
· Земљиште се купује у виђеном стању, Град не сноси одговорност за физичке недостатке ствари;
· Понудилац који понуди највећи износ, има обавезу да плати законом прописане пореске обавезе, као и да са надлежним комуналним и другим правним лицима уговори и плати трошкове за инфраструктуру: ЕДБ, ПТТ, топлификацију, гасификацију и друго, као и трошкове солемнизације уговора код надлежног јавног бележника.


					     В.Д. ДИРЕКТОРА ЈП ГРАДАЦ ЧАЧАК
							Братислав Зечевић                                                                                
